Microsoft Windows

Microsoft Windows on USA tehnoloogiaettevõtte Microsoft Corporation operatsioonisüsteemide tootepere personaalarvutitele, serveritele ja manussüsteemidele. . See on kõige laiemalt kasutatav operatsioonisüsteem maailmas ja toimetatakse tarbijatele harilikult arvutisse installituna. Microsofti operatsioonisüsteemi laialdase kasutuse on suuresti tinginud asjaolu, et see ei ole seotud ühe kindla riistvaratootjaga, samuti Microsofti idee litsentsida operatsioonisüsteemi arvutitootjatele. See on kontrastiks Apple Computerile, mis ei litsentsi Mac OS X süsteemi teistele tootjatele. Windowsi populaarsuse oluliseks põhjuseks on samuti ainult Windowsiga arvutitele mõeldud tarkvara lai varamu. Asutatud on palju ettevõtteid ainsa kavatsusega lasta välja Windowsi tarkvara, sest suur kliendibaas on juba olemas. Kuna Microsoft on paljude arvutimüüjatega sõlminud ulatuslikud litsentsilepingud, saavad kasutajad osta arvuteid, kuhu Windows on eelinstallitud OEM-i (inglise keeles Original Equipment Manufacturer) versioonis. Sageli on Windowsi arvutikeskkond ainus võimalik valik; vahel pole kasutajatel muude operatsioonisüsteemidega kogemusi ega soovi neid proovida. Tootenime Windows (inglise keeles ’aken’) kandis algselt graafilise kasutajaliidese programm, mille Microsoft lisas operatsioonisüsteemile MS-DOS 1985. Seejärel arendati Windows opeatsioonisüsteemiksIBM PC-ga ühilduvatele arvutitele (need põhinesid Inteli x86 arhitektuuril) ning tänapäeval on peaaegu kõik Windowsi versioonid toodetud sellele riistvaraplatvormile (kuigi Windows NT oli kirjutatud Inteli ja MIPS protsessoritele ning ka hiljem ilmunud PowerPC ja DEC Alpha arhitektuuridele). Seoses Inteli protsessorite kasutuselevõtuga Macide uusimas põlvkonnas on Windowsi võimalik kasutada ka neis arvutites. Microsoft Windows muutus personaalarvutite turul domineeriv operatsioonisüsteemiks. Ajakirja Network Computing lugejate 2005. aasta küsitlus leidis, et 87% nende asutustest kasutas mõnd varianti Microsofti lauaarvutite operatsioonisüsteemidest. Windows on arvutiturul saavutanud edu tänu MS-DOS-i valitsemisele varajastes PC-ühilduvates arvutites (IBM PC ja erisugused kloonid). Samuti sai Windowsist peamine platvorm Microsoft Office'ile ning enamikule mitte-konsooliarvutimängudele. Kõigist Windowsi operatsioonisüsteemidest oli märtsi 2017 seisuga ja Net Applications andmetel levinuim Windows 7 (mida kasutab kõigist lauaarvutitest ligi 48,41%) ja sellele järgneb Windows 10 (25,19%). 2018. aasta detsembri lõpuks oli aga Windows 10 jõudnud esikohale: Windows 10 turuosa oli 39,22 %. Teisel kohal oli Windows 7, mille turuosaks märgiti 36,9% ning see näitab, et Windows 7 veel ligi 10 aastat pärast avalikustamist aktiivses kasutuses. Eestis oli 2021. aastal kõigist operatsioonisüsteemidest Windowsi turuosa 58 % (järgnesid Android 20 % ja iOS 11 %). Windowsi versioonidest oli Windows 10 kasutajaid 87 % ja Windows 7 kasutajaid 11 %. Windows 1.0 (1985) Windows 2.0 (1987) Windows 2.1x (1988) Windows 3.0 (1990) Windows 3.1 (1992) Windows 3.11 (1993) Windows 95 (1995) (ka OSR2, OSR2.1 ja OSR2.5) Windows 98 (1998) (ka Second Edition, 1999) Windows Me (Millennium Edition, 2000) Windows NT 3.51 (1995) Windows NT 4.0 (1996) Windows 2000 (Windows NT 5.0) (2000) Windows XP (Windows NT 5.1) (2001) Windows Server 2003 (Windows NT 5.2) (2003) Windows Vista (Windows NT 6.0 lõppkasutajaile) (2007) Windows Server 2008 (Windows NT 6.0 kasutajaile) (2007) Windows 7 (2009) Windows 8 (Windows NT 6.2 (Build 9200, RTM) (2012) Windows Server 2012 (2012) Windows 8.1 (2013) Windows Server 2012 R2 (2013) Windows 10 (2015) Windows Server 2016 (2016) Windows Server 2019 (2019) Windows 11 (2021) Windows Server 2022 (2022) Windows CE (Windows Embedded Compact) (1996) Windows Embedded Industry (2006) Windows Embedded Standard (2009) Windows Embedded Handheld 6.5 (2011) Pocket PC Pocket PC 2000 (2000) Pocket PC 2002 (2001) Windows Mobile Windows Mobile 2003 (2003) Windows Mobile 2003 SE (2004) Windows Mobile 5 (2005) Windows Mobile 6 (2007) Windows Mobile 6.1 (2008) Windows Mobile 6.5 (2009) Windows Phone Windows Phone 7 (2010) Windows Phone 7.5 (2011) Windows Phone 7.8 (2012) Windows Phone 8 (2012) Windows Phone 8.1 (2014) Windowsi logod läbi aegade 1985–1989 1990 1992–2001 Windows 95 Windows 98 Windows 2000 2002–2012 Windows XP Windows 7 Windows 8 Windows 10 Windows Phone 8 Windows 11 Reader Poll (Lugejaküsitlus) www.networkcomputing.com Desktop Operating System Market Share (vaadatud 2017) Tom Warren (2. jaanuar 2019). "Windows 10 is now more popular than Windows 7". The Verge. ttps://gs.statcounter.com/os-market-share/all/estonia GlobalStats statscounter[ (vaadatud 10. okt 2021) Microsoft Windowsi koduleht Microsoft Windowsi koduleht (inglise keeles)